proxectonos/corpus_dominio_legal_administrativo_tmp huggingface dataset:
RESOLUCIÓN do 26 de outubro de 2021 pola que se adxudican as axudas para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia (programa Principia), convocadas pola Resolución do 1 de marzo de 2021 (Diario Oficial de Galicia número 50, do 15 de marzo), derivadas de novas adxudicacións da lista de suplentes.
Axencia Galega de Innovación — III. Outras disposicións — 04/11/2021

Mediante a Resolución da Axencia Galega de Innovación do 1 de marzo de 2021 (DOG núm. 50, do 15 de marzo) convocáronse as axudas para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia.
No seu artigo 18 regúlase a resolución e notificación destas axudas unha vez que a Comisión de Valoración establecida no artigo 15 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 16.
A Comisión de Valoración, na súa sesión do 2 de xullo de 2021, emitiu informe favorable sobre elaboración dunha listaxe de agarda para as entidades cos restantes contratos solicitados segundo a orde establecida na convocatoria, de xeito que en primeiro lugar figuren por orde decrecente de puntuación os contratos solicitados que aínda non foron seleccionadas para acceder ao financiamento e, en segundo lugar, os restantes contratos solicitados por aquelas entidades que teñan pedido máis dunha contratación, tendo en conta que a convocatoria non establece unha puntuación mínima para ser beneficiaria destas axuda.
De acordo con isto, tendo en conta as renuncias recibidas e resoltas ata esta data, a Axencia Galega de Innovación
1. Conceder as axudas para o fomento da contratación de tecnólogos para a realización de actividades de I+D+i nas empresas e organismos de investigación en Galicia que figuran como anexo I a esta resolución (agrupadas por aplicación e ordenadas por puntuación descendente).
2. Novas adxudicacións:
3. Estas axudas están financiadas con cargo a fondos propios libres da Comunidade Autónoma de Galicia.
4. O pagamento destas axudas realizarase conforme o establecido no artigo 24 da resolución de convocatoria.
5. Para a xustificación da subvención deberá presentarse a documentación indicada no dito artigo 24 da resolución de convocatoria no prazo establecido no seu punto 1.
6. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da notificación da resolución, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de outubro de 2021
RESOLUCIÓN do 25 de outubro de 2021, da Dirección Xeral de Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 3 de abril de 2019 pola que se establecen as bases reguladoras do programa Emprega Muller para a contratación por conta allea, cofinanciada polo programa operativo FSE Galicia 2014-2020, e a formación das mulleres desempregadas, e se proceda á súa convocatoria para o ano 2019 (código de procedemento TR350A).
Consellería de Emprego e Igualdade — III. Outras disposicións — 04/11/2021

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 20 de xuño, de transparencia e boas prácticas na Administración pública galega, os órganos administrativos concedentes publicarán no
Diario Oficial de Galicia
(DOG)
as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Dirección Xeral de Emprego, Traballo Autónomo e Economía Social, por delegación da conselleira
Ordenar a publicación no
DOG
das subvencións concedidas con cargo á aplicación orzamentaria 09.40.322C.472.0, código de proxecto 2016 00 313 e das subvencións concedidas con cargo á aplicación orzamentaria 09.40.322C.470.3, código de proxecto 2018 00 085, ao abeiro da Orde do 3 de abril 2019, pola que que se establecen as bases reguladoras do programa Emprega Muller para a contratación por conta allea, cofinanciada polo programa operativo FSE Galicia 2014-2020, e a formación das mulleres desempregadas, e se procede á súa convocatoria para o ano 2019 (DOG núm. 79, do 25 de abril).
Santiago de Compostela, 25 de outubro de 2021
CORRECCIÓN DE ERROS. Resolución do 9 de setembro de 2021, da Secretaría Xeral para o Deporte, pola que se fan públicas as listaxes definitivas das prazas concedidas para o grupo de tecnificación ao abeiro da Resolución do 9 de xullo de 2021 (Diario Oficial de Galicia do 19 de xullo), pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2021/22, e se procede á súa convocatoria (código de procedemento PR952A).
Vicepresidencia primeira e Consellería de Presidencia, Xustiza e Turismo — III. Outras disposicións — 04/11/2021

No
Diario Oficial de Galicia
núm. 181, do 20 de setembro, publícase a Resolución do 9 de setembro de 2021, da Secretaría Xeral para o Deporte, pola que se fan públicas as listaxes definitivas das prazas concedidas para o grupo de tecnificación ao abeiro da Resolución do 9 de xullo de 2021 (
Diario Oficial de Galicia
do 19 de xullo), pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2021/22, e se procede á súa convocatoria. Na mesma data do 9 de setembro publicouse no portal web da Secretaría Xeral para o Deporte (https://deporte.xunta.gal/).
Tendo en conta que se produciu un erro no anexo II, ao non recollérense na publicación da resolución os motivos da denegación da solicitude de praza nalgúns dos expedientes, faise preciso corrixir o dito erro e darlle publicidade ao anexo II completo.
En virtude das atribucións que me foron conferidas,
Primeiro. Publicar no anexo II desta resolución a listaxe de persoas, ordenadas alfabeticamente, por non obter a condición de beneficiario con base no establecido nos artigos 19, 21 e 22 das bases reguladoras do procedemento.
Segundo. Expoñer a listaxe coas puntuacións definitivas na páxina web http://deporte.xunta.gal/
Terceiro. Esta resolución esgota a vía administrativa e contra ela pode interpoñerse recurso potestativo de reposición perante a persoa titular da Secretaría Xeral para o Deporte, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 125 da Lei 39/2015, do 1 de outubro, do procedemento administrativo común das administracións públicas, ou ben, recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Motivo da non concesión da bolsa:
RESOLUCIÓN do 29 de outubro de 2021 de encomenda de xestión á Fundación Semana Verde de Galicia para desenvolver as probas de acceso a distintos corpos e categorías da Administración.
Consellería de Facenda e Administración Pública — III. Outras disposicións — 11/11/2021

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da encomenda da Consellería de Facenda e Administración Pública á Fundación Semana Verde de Galicia, que ten as seguintes características:
Actividade: a Fundación Semana Verde de Galicia prestará á Consellería de Facenda e Administración Pública o apoio no desenvolvemento de probas de acceso a distintos corpos e categorías da Administración, nos seguintes días:
Natureza e alcance da xestión do encargo: encargo a medios propios, ao ter a Fundación Semana Verde de Galicia a consideración de medio propio instrumental e de servizo técnico da Administración xeral da Comunidade Autónoma, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
Orzamento: 201.479,86 €. O gasto impútase á aplicación 23.04.124A.226.13 (código de proxecto 2015/00187) dos orzamentos xerais da Comunidade Autónoma para 2021.
Esta operación non está suxeita a IVE segundo o establecido no artigo 7.8 da Lei 37/1992, do 28 de decembro, do imposto sobre o valor engadido.
Santiago de Compostela, 29 de outubro de 2021
CORRECCIÓN DE ERROS. Orde do 15 de setembro de 2021, conxunta da Vicepresidencia Segunda e Consellería de Economía, Empresa e Innovación e da Consellería de Cultura, Educación e Universidade, pola que se establecen as bases para a concesión, en réxime de concorrencia competitiva, das axudas para a formación de doutores e doutoras das universidades do Sistema universitario de Galicia (SUG) en empresas, Programa de doutoramentos industriais, e se convocan para o exercicio 2021 (código de procedemento IN606D).
Vicepresidencia segunda e Consellería de Economía, Empresa e Innovación — III. Outras disposicións — 11/11/2021

Advertido erro no texto da citada orde, publicada no
Diario Oficial de Galicia
número 192, do martes 5 de outubro de 2021, procede efectuar a seguinte corrección:
No artigo 13.
Criterios de valoración
, na páxina 48566, onde di:
«A valoración das epígrafes c) e d) será realizada por un equipo avaliador formado por persoas expertas a partir da documentación indicada no artigo 10».
Debe dicir:
«A valoración das epígrafes d) e e) será realizada por un equipo avaliador formado por personas expertas a partir da documentación indicada no artigo 10».
ORDE do 4 de novembro de 2021 pola que se amplía o prazo de xustificación das subvencións convocadas ao abeiro da Orde do 9 de agosto de 2021 pola que se establecen as bases reguladoras para a concesión, en réxime de concorrencia non competitiva, de subvencións para a creación e lanzamento de plataformas de marketplace para produtos agroalimentarios no medio rural, e se procede á súa convocatoria para o ano 2021 (código de procedemento CO300H).
Vicepresidencia segunda e Consellería de Economía, Empresa e Innovación — III. Outras disposicións — 11/11/2021

A Orde do 9 de agosto de 2021 (DOG núm. 166, do 30 de agosto) establece as bases reguladoras para a concesión, en réxime de concorrencia non competitiva, de subvencións para a creación e lanzamento de plataformas de marketplace para produtos agroalimentarios no medio rural e procede á súa convocatoria para o ano 2021 (código de procedemento CO300H).
No artigo 1.3, parágrafo segundo, das bases reguladoras establécese a consideración de actuacións subvencionables, sempre que sexan realizadas e efectivamente pagadas desde o 1 de xaneiro de 2021 ata a data límite de xustificación establecida no artigo 17.
Pola súa parte, o artigo 17.1 das bases reguladoras dispón que o pagamento da subvención quedará condicionado á presentación, nos lugares sinalados no artigo 3 da orde de convocatoria e ata o 15 de novembro de 2021, dunha copia da documentación especificada no citado artigo 17.
Tendo en conta o proceso de avaliación, co fin de optimizar os procesos de xestión e dado que non se causa prexuízo a terceiros, procede modificar o artigo 17.1 das bases reguladoras ampliando o prazo ata o 10 de decembro de 2021 para permitir a mellor xustificación por parte das entidades beneficiarias.
A teor do exposto, en virtude das competencias que ten atribuídas a Vicepresidencia Segunda e Consellería de Economía, Empresa e Innovación en materia de comercio interior, e no exercicio das atribucións que me foron conferidas,
Artigo único.
Modificación do artigo 17.1 do anexo I da Orde do 9 de agosto de 2021 pola que se establecen as bases reguladoras para a concesión, en réxime de concorrencia non competitiva, de subvencións para a creación e lanzamento de plataformas de marketplace para produtos agroalimentarios no medio rural, e se procede á súa convocatoria para o ano 2021 (código de procedemento CO300H)
O primeiro parágrafo do artigo 17.1 do anexo I da referida orde queda redactado nos seguintes termos:
«O pagamento da subvención quedará condicionado á presentación, nos lugares sinalados no artigo 3 da orde de convocatoria e ata o 10 de decembro de 2021, dunha copia da seguinte documentación:».
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 4 de novembro de 2021
CORRECCIÓN DE ERROS. Orde do 11 de decembro de 2013 pola que se regula o sistema básico da Rede galega de vixilancia en saúde pública.
Consellería de Sanidade — I. Disposicións xerais — 12/11/2021

Advertidos erros na citada orde na versión en castelán, publicada no
Diario Oficial de Galicia
número 243, do 20 de decembro de 2013,
Faise a corrección na versión do DOG neste idioma. Tal corrección non procede no texto en galego.
RESOLUCIÓN do 5 de novembro de 2021, da Dirección Xeral de Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 30 de decembro de 2019 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas e se procede á súa convocatoria para o ano 2020 (Diario Oficial de Galicia número 22, do 3 de febreiro de 2020).
Consellería de Emprego e Igualdade — III. Outras disposicións — 16/11/2021

En cumprimento do disposto no artigo 15.1 da Lei 9/2007, de 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 09.40.322C 481.3, ao abeiro da Orde do 30 de decembro de 2019 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas e se procede á súa convocatoria para o ano 2020.
Convocatoria: Orde do 30 de decembro de 2019 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas e se procede á súa convocatoria para o ano 2020 (
Diario Oficial de Galicia
número 22, do 3 de febreiro de 2020).
Santiago de Compostela, 5 de novembro de 2021
DECRETO 153/2021, do 29 de outubro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de sendas na AC-433 (antiga traza), en Soesto e Serantes, no concello de Laxe (clave AC/19/129.06).
Consellería de Infraestruturas e Mobilidade — III. Outras disposicións — 16/11/2021

Antecedentes.
Primeiro. Con data do 30 de xuño de 2021 publicouse no
Diario Oficial de Galicia
núm. 123 o Anuncio do 22 de xuño de 2021 polo que se somete ao trámite de información pública o proxecto de construción de sendas na AC-433 (antiga traza) en Soesto e Serantes, de clave AC/19/129.06, así como a relación individual de bens, dereitos e propietarios afectados polo proxecto de referencia.
Segundo. Tras a análise dos informes, das alegacións e dos certificados presentados, o 14 de outubro de 2021 apróbase o expediente de información pública e o proxecto de construción de sendas na AC-433 (antiga traza) en Soesto e Serantes, de clave AC/19/129.06.
O obxecto do presente proxecto consiste en acadar unha circulación segura dos viandantes e dotar os treitos dunha maior seguridade viaria.
A senda en Soesto proxéctase pola marxe esquerda da AC-433, que conta coa maior urbanización e se emprega para ir á praia de Soesto, entre os puntos quilométricos (pp.qq.) aproximados 10+240 ao 10+821. A senda de Serantes proxéctase entre os pp.qq. 11+390 ao 12+112, pola marxe dereita da estrada, coa finalidade de garantir un itinerario continuo e facilitar a comunicación coa igrexa de Santa María de Serantes e co cemiterio.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia na súa reunión do día vinte e nove de outubro de dous mil vinte e un,
Artigo único
Declarar, en concreto, a utilidade pública e a necesidade de urxente ocupación para os efectos de expropiación forzosa dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de sendas na AC-433 (antiga traza) en Soesto e Serantes, de clave AC/19/129.06.
Santiago de Compostela, vinte e nove de outubro de dous mil vinte e un
RESOLUCIÓN do 29 de outubro de 2021 pola que se inscribe a Asociación de Amigos do Camiño de Santiago por Conxo no Rexistro de Entidades de Promoción do Camiño de Santiago.
Consellería de Cultura, Educación e Universidade — III. Outras disposicións — 16/11/2021

Feitos.
A Asociación de Amigos do Camiño de Santiago por Conxo presenta unha solicitude de inscrición no Rexistro de Entidades de Promoción do Camiño de Santiago o día 13 de outubro de 2021.
A solicitude foi presentada segundo o modelo que figura como anexo I do Decreto 45/2001, do 1 de febreiro, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito.
É de aplicación especificamente ao procedemento a seguinte normativa:
• Decreto 198/2020, do 20 de novembro, polo que se establece a estrutura orgánica da Consellería de Cultura, Educación e Universidade.
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que «para a súa inscrición no rexistro as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral de Patrimonio Cultural emite un informe o día 29 de outubro de 2021 sobre a solicitude, en que se constata que a Asociación de Amigos do Camiño de Santiago por Conxo persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro. Por iso,
Que a Asociación de Amigos do Camiño de Santiago por Conxo sexa inscrita no Rexistro de Entidades de Promoción do Camiño de Santiago co número 227.
Réxime de recursos.
A presente resolución pon fin á vía administrativa. Contra ela poderase interpoñer potestivamente recurso de reposición perante este mesmo órgano no prazo dun mes, contado a partir do día seguinte ao da notificación desta resolución. Tamén pode ser impugnada directamente cun recurso contencioso-administrativo, no prazo de dous meses desde a recepción desta notificación, perante esa orde xurisdicional.
En ningún caso se poderá interpoñer recurso contencioso-administrativo ata que o recurso de reposición, de ter sido presentado, sexa resolto expresamente ou se produza a súa desestimación presunta. O anterior de acordo co que dispoñen os artigos 123 e 124 da Lei 39/2015, de 1 de outubro, do procedemento administrativo común das administracións públicas.
Santiago de Compostela, 29 de outubro de 2021
RESOLUCIÓN do 5 de novembro de 2021, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 27 de maio de 2021 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2021 destinadas ás asociacións inscritas no Rexistro Galego de Asociacións para a protección e defensa dos animais de compañía (código de procedemento MT811B) (Diario Oficial de Galicia número 111, do 14 de xuño).
Consellería de Medio Ambiente, Territorio e Vivenda — III. Outras disposicións — 16/11/2021

O artigo 19 da Orde do 27 de maio de 2021 pola que se establecen bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2021 destinadas ás asociacións inscritas no Rexistro Galego de Asociacións para a protección e defensa dos animais de compañía (código de procedemento MT811B) establece que no prazo máximo de tres meses se publicará no
Diario Oficial de Galicia
a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no
Diario Oficial de Galicia
das subvencións ao abeiro da Orde do 27 de maio de 2021 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2021 destinadas ás asociacións inscritas no Rexistro Galego de Asociacións para a protección e defensa dos animais de compañía (código de procedemento MT811B), segundo o anexo desta resolución.
Santiago de Compostela, 5 de novembro de 2021
Norma reguladora: Orde do 27 de maio de 2021 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2021 destinadas ás asociacións inscritas no Rexistro Galego de Asociacións para a protección e defensa dos animais de compañía (código de procedemento MT811B).
Crédito orzamentario: 170.000,00 euros.
Aplicación orzamentaria: 08.03.541B.481.0, dos orzamentos xerais da Comunidade Autónoma de Galicia para o ano 2021.
Crédito orzamentario: 40.000,00 euros.
Aplicación orzamentaria: 08.03.541B.781.0, dos orzamentos xerais da Comunidade Autónoma de Galicia para o ano 2021.
Finalidade: establecer as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2021 destinadas ás asociacións inscritas no Rexistro Galego de Asociacións para a protección e defensa dos animais de compañía (código de procedemento MT811B).
Expediente, entidades beneficiarias, aplicación orzamentaria, importe adxudicado:
RESOLUCIÓN do 11 de novembro de 2021 pola que se amplía o prazo de xustificación previsto na Resolución do 2 de setembro de 2021, pola que se establecen as bases reguladoras para a concesión, en réxime de concorrencia non competitiva, de subvencións ás axencias de viaxe para o mantemento do establecemento e se anuncia a súa segunda convocatoria para o ano 2021 (código de procedemento TU983F).
Axencia Turismo de Galicia — III. Outras disposicións — 12/11/2021

O 10 de setembro de 2021 publicouse no
Diario Oficial de Galicia
núm. 175 a Resolución do 2 de setembro de 2021 pola que se establecen as bases reguladoras para a concesión, en réxime de concorrencia non competitiva, de subvencións ás axencias de viaxe para o mantemento do establecemento e se anuncia a súa segunda convocatoria para o ano 2021 (código de procedemento TU983F).
As subvencións reguladas por estas bases teñen por obxecto contribuír ao desenvolvemento da actividade normal das axencias de viaxe para o ano 2021, considerando gastos subvencionables aqueles nos cales incorrese a entidade solicitante entre o 1 de xullo ata o 31 de outubro de 2021 con respecto aos gastos que deriven do mantemento do establecemento físico para a prestación do servizo.
O artigo 19.1 da referida resolución establece que a entrega da documentación xustificativa terá de prazo ata o 15 de novembro de 2021.
No presente procedemento de concesión de axudas estanse a rexistrar numerosas solicitudes de prórroga por parte das persoas beneficiarias, motivadas polas dificultades existentes para executar e xustificar os investimentos subvencionados na referida data límite, e sen que exista ademais a posibilidade de causar prexuízos a terceiras persoas.
O artigo 45.3 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, establece a posibilidade de que o órgano concedente das subvencións outorgue, salvo precepto en contra contido nas bases reguladoras, unha ampliación do prazo establecido para presentar a xustificación, que non excederá a metade deste e sempre que con iso non se prexudiquen dereitos de terceiros; en consonancia co disposto, con carácter xeral, no artigo 32 da Lei 39/2015, do 1 de outubro, do procedemento administrativo común das administracións públicas, no cal se indica que a ampliación se poderá acordar de oficio ou por instancia de parte, antes do vencemento do prazo de que se trate e se as circunstancias así o aconsellan. Polo exposto,
Primeiro. Ampliar o prazo de xustificación dos proxectos presentados ao abeiro da Resolución do 2 de setembro de 2021 pola que se establecen as bases reguladoras para a concesión, en réxime de concorrencia non competitiva, de subvencións ás axencias de viaxe para o mantemento do establecemento e se anuncia a súa segunda convocatoria para o ano 2021 (código de procedemento TU983F) ao 1 de decembro de 2021.
Santiago de Compostela, 11 de novembro de 2021
RESOLUCIÓN do 2 de novembro de 2021 para a concesión de subvencións ás galerías de arte para a participación en feiras e mercados de arte fóra da Comunidade Autónoma de Galicia, e se convocan para o ano 2021 en réxime de non concorrencia.
Consellería de Cultura, Educación e Universidade — III. Outras disposicións — 12/11/2021

Logo de ver as solicitudes de axudas destinadas a facilitar a participación das galerías de arte, que desenvolvan a súa actividade no ámbito da Comunidade Autónoma de Galicia, en feiras e eventos do sector que teñan lugar no ano 2021 fóra da Comunidade, e tendo en conta o cumprimento dos requisitos e trámites establecidos na Lei 9/2007, do 13 de xuño, de subvencións de Galicia; no Decreto 11/2009, do 8 de xaneiro, polo que se aproba o Regulamento da citada lei, e no Decreto lexislativo 1/1999, do 7 de outubro, que aproba o texto refundido da Lei de réxime financeiro e orzamentario de Galicia.
A suma total das axudas ascende a trinta e seis mil euros (36.000 €), que se librarán con cargo á aplicación 10.40.432B.770.0 dos orzamentos xerais da Comunidade Autónoma de Galicia para 2021.
Segundo os criterios sinalados no artigo 11 da Orde do 21 de xullo de 2021 pola que se establecen as bases reguladoras,
Conceder as axudas, polas contías que se indican, ás galerías que se relacionan no anexo que se xunta, ordenadas por orde de entrada das solicitudes, segundo os requisitos establecidos no artigo 10, e publicalas do Diario Oficial de Galicia, segundo o establecido no artigo 11 da orde.
As galerías subvencionadas a que fai referencia esta resolución quedan obrigadas a achegar a documentación xustificativa segundo o procedemento indicado no artigo 15 da orde de convocatoria e quedarán suxeitas ás obrigas recollidas no artigo 11 da Lei 9/2007, do 13 de xuño, de subvencións de Galicia.
Conforme o artigo 11 da orde, a publicación desta resolución na páxina web oficial da Consellería de Cultura, Educación e Universidade (https://www.cultura.gal) substituirá a notificación persoal e producirá os mesmos efectos.
Contra esta resolución poderá interpoñerse recurso de reposición ante o mesmo órgano que ditou o acto, no prazo dun mes desde a súa notificación, de acordo co disposto no artigo 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo ante o Tribunal Superior de Xustiza de Galicia, no prazo de dous meses, contado desde o día seguinte ao da súa notificación, de conformidade co establecido na Lei 29/1998, reguladora da xurisdición contencioso-administrativa. No caso de optar polo recurso de reposición, este deberá resolverse antes de poder interpoñer o contencioso-administrativo.
Santiago de Compostela, 2 de novembro de 2021
RESOLUCIÓN do 26 de outubro de 2021, da Secretaría Xeral de Educación e Formación Profesional, pola que se concede a xestión de probas de nivel lingüístico para o alumnado dos centros públicos dependentes desta consellería non pertencentes á Rede de Centros Plurilingües.
Consellería de Cultura, Educación e Universidade — III. Outras disposicións — 12/11/2021

De conformidade co establecido no ordinal décimo da Resolución desta secretaría xeral, do 27 de maio de 2021, pola que se regula a xestión de probas de nivel lingüístico para o alumnado dos centros públicos dependentes da Consellería de Cultura, Educación e Universidade non pertencentes á Rede de Centros Plurilingües, esta secretaría xeral
Primeiro. Conceder aos centros que se relacionan no anexo desta resolución a dotación económica que se indica para a xestión das probas de nivel lingüístico para o alumnado dos centros públicos dependentes da Consellería de Cultura, Educación e Universidade non pertencentes á Rede de Centros Plurilingües.
Segundo. Contra esta resolución as persoas interesadas poderán interpor recurso de alzada ante o conselleiro de Cultura, Educación e Universidade no prazo dun mes, contado a partir do día seguinte ao da publicación no
Diario Oficial de Galicia
, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa (BOE núm. 167, do 14 de xullo).
Santiago de Compostela, 26 de outubro de 2021
RESOLUCIÓN do 5 de novembro de 2021, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 3 de marzo de 2021 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2021 (código de procedemento MT815A) (Diario Oficial de Galicia número 52, do 17 de marzo).
Consellería de Medio Ambiente, Territorio e Vivenda — III. Outras disposicións — 16/11/2021

O artigo 20 da Orde do 3 de marzo de 2021 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2021 (código de procedemento MT815A) establece que no prazo máximo de tres meses se publicará no
Diario Oficial de Galicia
a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no
Diario Oficial de Galicia
das subvencións ao abeiro da Orde do 3 de marzo de 2021 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2021 (código de procedemento MT815A), segundo o anexo desta resolución.
Santiago de Compostela, 5 de novembro de 2021
RESOLUCIÓN do 5 de novembro de 2021, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 27 de maio de 2021 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2021 destinadas ás entidades locais (código de procedemento MT811A) (Diario Oficial de Galicia número 111, do 14 de xuño).
Consellería de Medio Ambiente, Territorio e Vivenda — III. Outras disposicións — 16/11/2021

O artigo 19 da Orde do 27 de maio de 2021 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2021 destinadas ás entidades locais (código de procedemento MT811A) establece que no prazo máximo de tres meses contados desde a data de resolución das concesións publicarase no
Diario Oficial de Galicia
a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no
Diario Oficial de Galicia
das subvencións ao abeiro da Orde do 27 de maio de 2021 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2021 destinadas ás entidades locais (código de procedemento MT811A), segundo o anexo desta resolución.
Santiago de Compostela, 5 de novembro de 2021
Norma reguladora: Orde do 27 de maio de 2021 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2021 destinadas ás entidades locais (código de procedemento MT811A).
Crédito orzamentario: 230.000,00 euros.
Aplicación orzamentaria: 08.03.541B.460.0, dos orzamentos xerais da Comunidade Autónoma de Galicia para o ano 2021.
Finalidade: establecer as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2021 destinadas ás entidades locais.
Expediente, entidades beneficiarias, aplicación orzamentaria, importe adxudicado:
RESOLUCIÓN do 16 de decembro de 2021, da Dirección Xeral de Relacións Laborais, pola que se modifica a Resolución do 10 de novembro de 2021 pola que se dá publicidade das festas laborais de carácter local para o ano 2022, correspondentes aos concellos das catro provincias da Comunidade Autónoma de Galicia.
Consellería de Emprego e Igualdade — III. Outras disposicións — 24/12/2021

Vista a certificación do acordo adoptado polo Pleno do Concello de Ponteceso na sesión do día 23 de novembro de 2021, en relación co expediente 2021/G006/000003-Festivos locais 2022, o Pleno da corporación, na sesión do 23 de novembro de 2021, acordou modificar as datas dos festivos locais correspondentes a este concello.
Que ao abeiro do disposto no artigo 46 do Real decreto 2001/1983, do 28 de xullo, sobre a regulación da xornada de traballo, xornadas especiais e descansos declarado vixente pola disposición derrogatoria única do Real decreto 1561/1995, do 21 de setembro, sobre xornadas especiais de traballo, pola que se establece que serán inhábiles para o traballo retribuído e non recuperable ata dous días ao ano con carácter de festas locais que serán propostas polo Pleno do concello á autoridade laboral,
Modificar o calendario laboral da provincia da Coruña para o ano 2022 respecto das festas locais do Concello de Ponteceso, publicado no Diario Oficial de Galicia nº 224, do 22 de novembro de 2021, na páxina 57123, anexo I, onde di: «68. Ponteceso: 16 de xullo, festa local de Ponteceso, 13 de setembro, festa local de Ponteceso», debe dicir: «68. Ponteceso: 16 de xullo, festa local de Ponteceso, 12 de setembro, festa local de Ponteceso».
Santiago de Compostela, 16 de decembro de 2021
ORDE do 10 de decembro de 2021 pola que se modifica a composición do Consello Social da Universidade de Vigo.
Consellería de Cultura, Educación e Universidade — II. Autoridades e persoal — 22/12/2021

Mediante Orde do 11 de novembro de 2019, pola que se modifica a composición do Consello Social da Universidade de Vigo, procedeuse ao nomeamento de Daniel Couto Cancela como representante do alumnado no Consello Social da dita universidade.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77.2 da citada Lei 6/2013 establece que son membros natos do consello social o/a reitor/a da universidade, o/a secretario/a xeral e o/a xerente da universidade. Así mesmo, serán membros un profesor ou unha profesora, un ou unha estudante e un ou unha representante do persoal de administración e servizos, elixidos/as polo consello de goberno das universidades. A duración do mandato dos membros do Consello Social sinalados neste punto será establecida polos estatutos da universidade.
A condición de persoa membro do Consello Social adquírese unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desa data.
O presidente do Consello Social da Universidade de Vigo remite, con data do 7 de decembro de 2021 á Consellería de Cultura, Educación e Universidade, escrito no que comunica que o Consello de Goberno da Universidade de Vigo, reunido o 30 de novembro de 2021, designou como representante de estudantes no Consello Social da Universidade de Vigo a Antonio Manuel Ramos Vázquez, en substitución de Daniel Couto Cancela. Xúntase declaración xurada de compatibilidade do novo membro.
O artigo 77.4 da Lei 6/2013, do 13 de xuño, establece que os acordos de designación de membros do consello social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Antonio Manuel Ramos Vázquez membro do Consello Social da Universidade de Vigo en representación dos estudantes, en substitución de Daniel Couto Cancela.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 10 de decembro de 2021
RESOLUCIÓN do 10 de decembro de 2021, da Xerencia da Área Sanitaria de Pontevedra e O Salnés, pola que se modifica a composición do Consello Asesor de Pacientes.
Servizo Galego de Saúde — II. Autoridades e persoal — 22/12/2021

De acordo coa Orde do 16 de outubro de 2018 pola que se regula a composición e o réxime de funcionamento dos consellos asesores de pacientes de área, publicada o día 31 de outubro do 2018 no Diario Oficial de Galicia, achego a nova composición do Consello Asesor de pacientes da Área Sanitaria de Pontevedra e O Salnés:
Presidente: xerente da Área Sanitaria, Dr. José Ramón Gómez Fernández.
Vogais:
– Órganos unipersoais da Xerencia da Área Sanitaria de Pontevedra e O Salnés:
• Directora de Procesos Asistenciais, Dra. Sonia Fernández-Arruty Ferro.
• Directora de Recursos Humanos, Yolanda Lesmes Romero.
• Director de Recursos Económicos, Vicente García Fernández.
• Directora de Atención Primaria, Dra. Ana Belén Piñón Gamallo.
• Director de Atención Hospitalaria, Dr. Tomás Ardid Posada.
• Directora de Procesos de Soporte, María del Carmen Val Sanlés.
• Director de Enfermería, Juan Alberto Vázquez Vilar.
• Directora do Distrito Sanitario do Salnés, María Jesús Goméz Reino Garrido.
– Asociacións:
• Asociación de Diagnosticad@s de Cancro de Mama (Adicam).
• Asociación Española contra el Cáncer (AECC).
• Asociación de Familiares de Enfermos de Alzheimer y otras Demencias de Pontevedra (Afapo).
• Asociación Galega de Hemofilia (Agadhemo).
• Asociación Galega de Afectados pola Esclerose Lateral Amiotrófica (Agaela).
• Asociación Galega de Linfedema (AGL).
• Asociación de Familiares y Amigos de Enfermos Psíquicos (Alba).
• Asociación para a Loita contra as Enfermidades do Ril (Alcer Pontevedra).
• Atención a la Parálisis Cerebral y Afines (Amencer-Aspace).
• Asociación de Nenas, Nenos e Xente Nova con Diabete de Galicia (Anedia).
• Alcohólicos Rehabilitados de Vilagarcía de Arousa (Areva).
• Asociación Enfermos de Artrite Pontevedra (Asearpo).
• Asociación Gallega contra las Enfermedades Neuromusculares (Asem Galicia).
• Asociación Socio Sanitaria Enfermedades Inflamatorias Intestinales y Ostomizad@s (ASSEII).
• Asociación Tratamento del Autismo (Bata).
• Federación Gallega de Enfermedades Raras e Crónicas (Fegerec).
• Asociación Galega de Fibrose Quística (AGFQ).
• Liga Reumatolóxica Galega (LRG).
• Asociación Parkinson de la Provincia de Pontevedra (Apropark).
• Asociación Juan XXIII.
• Asociación Síndrome de Down Pontevedra (Xuntos).
• Asociación de Alcohólicos Rehabilitados de Pontevedra.
• Asociación de Sarcomas de Galicia (Asarga).
Secretaría: Ana Belén Calvo Miguélez.
Pontevedra, 10 de decembro de 2021
RESOLUCIÓN do 3 de decembro de 2021 pola que se redistribúen os créditos orzamentarios por epígrafes recollidos na Resolución do 29 de decembro de 2020 pola que se establecen as bases reguladoras e se anuncia a convocatoria de subvencións para proxectos de aforro e eficiencia enerxética nas empresas dos sectores industria e servizos para o ano 2021 (código de procedemento IN417Y).
Axencia Instituto Enerxético de Galicia — III. Outras disposicións — 16/12/2021

Mediante a Resolución do 29 de decembro de 2020 que foi publicada no DOG número 10, do 18 de xaneiro de 2021, establecéronse as bases reguladoras e se anunciou a convocatoria de subvencións para proxectos de aforro e eficiencia enerxética nas empresas dos sectores industria e servizos.
O artigo 3.1 das bases reguladoras prevé a posibilidade de redistribuír o orzamento se nalgunha das epígrafes non se rexistraron solicitudes suficientes para esgotar os fondos dispoñibles e noutra das epígrafes existe listaxe de espera. O prazo de presentación de solicitudes rematou o día 15 de outubro non rexistrándose solicitudes suficientes para esgotar os fondos dispoñibles nas epígrafes correspondentes a Peme e Grande empresa de proxectos de aforro e eficiencia enerxética do sector servizos (PAES) e con todo non se dispón de dispoñibilidade orzamentaria suficiente nas epígrafes correspondentes a Peme e Grande empresa de proxectos de aforro e eficiencia enerxética do sector industrial (PAEI).
O artigo 31 do Decreto 11/2009, establece que cando a contía Total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria, pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, e dado que nas aplicacións orzamentarias correspondentes existe crédito dispoñible e coa finalidade de incrementar a eficacia administrativa e a eficiencia na asignación de recurso públicos, maximizando o impulso de proxectos de aforro e eficiencia enerxética nas empresas dos sectores industria e servizos.
Primeiro. Redistribuír os fondos destinados ás subvencións para proxectos de aforro e eficiencia enerxética nas empresas dos sectores industria e servizos para o ano 2021 en función do volume de solicitudes recibido modificando a táboa do artigo 3.1 da Resolución do 29 de decembro de 2020 do seguinte xeito:
– Dotación orzamentaria inicial:
– Modificación orzamentaria:
– Dotación orzamentaria final:
Segundo. A presente modificación, unha vez publicada no
Diario Oficial de Galicia
, non implicará a modificación do plazo establecido para presentar solicitudes.
Santiago de Compostela, 3 de decembro de 2021
RESOLUCIÓN do 9 de decembro de 2021 pola que se dá publicidade das axudas concedidas ao abeiro da Resolución do 8 de abril de 2021 pola que se establecen as bases reguladoras e se convocan para o ano 2021, en réxime de concorrencia competitiva, as axudas aos investimentos en tecnoloxías forestais, procesamento, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020 (código de procedemento IN500A).
Axencia Galega da Industria Forestal — III. Outras disposicións — 16/12/2021

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas ao abeiro da Resolución do 8 de abril de 2021 pola que se establecen as bases reguladoras e se convocan para o ano 2021, en réxime de concorrencia competitiva, as axudas aos investimentos en tecnoloxías forestais, procesamento, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e que figuran no anexo I desta resolución.
O crédito destinado a esta convocatoria foi de 11.327.097,53 euros, distribuídos en 3.621.075,53 euros para a anualidade 2021 e 7.706.022,00 euros para a anualidade 2022 e con cargo á aplicación orzamentaria 06.A4.741A.770.0, código de proxecto 2018 00009.
Santiago de Compostela, 9 de decembro do 2021